cyanic-selkie/wikianc huggingface dataset:
யெகுடா அமிசாய்
பிறப்பும் வளர்ப்பும்
பிரிட்டிசு இராணுவத்தில் சேர்ந்து பணி செய்து இரண்டாம் உலகப் போரில் பங்கு கொண்டார். 1946 இல் படைப் பணியிலிருந்து வெளியேறினார். சில ஆண்டுகள் பள்ளி ஆசிரியராகவும் இருந்தார்.
பேராசிரியராக
பெர்கிலி கலிபோர்னியா பல்கலைக் கழகத்தில் வருகைப் பேராசிரியராக இருந்தார். 1987இல் நியுயார்க்கு பல்கலைக் கழகத்தில் கவிஞராக இருந்தார். இசுரேலியா கருத்தரங்கில் ஆசிரியர்களுக்கு இலக்கியம் கற்பித்தார். ஈப்ரு பல்கலைக் கழகத்தில் மாணவர்களுக்கு இலக்கியம் கற்றுக் கொடுத்தார்.
பெற்ற பரிசுகளும் விருதுகளும்
சியோன்ஸ்கி பரிசு (1957)
பியாலிக் பரிசு (1976)
இசுரேல் பரிசு (1982)
மால்ராக்ஸ். பன்னாட்டு புத்தகக் கண்காட்சி-பிரான்சு (1994)
சாபரபள்ளி
சாபரபள்ளி (SAPARAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஒசூர் வட்டத்துக்கு,  உட்பட்ட  ஒரு  கிராமம் ஆகும்.
மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 51 குடும்பங்கள் உள்ளன. கிராமத்தின் மொத்த மக்கள் தொகையானது 231 ஆகும். இதில் ஆண்கள் எண்ணிக்கை 117, பெண்களின் எண்ணிக்கை 114 என உள்ளது. மக்களின் கல்வியறிவு விகிதமானது 53.77 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
பஞ்சகுலா மாவட்டம்
பஞ்சகுலா மாவட்டம் (Panchkula district) (இந்தி:पंचकुला़ जिला):  வட இந்தியாவின் அரியானா மாநிலத்தின் இருபத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் பஞ்சகுலா   நகரம்  ஆகும். புகழ் பெற்ற பிஞ்சூர் தோட்டம் இம்மாவட்டத்தில் அமைந்துள்ளது.
மாவட்ட நிர்வாகம்
இம்மாவட்டம்  பஞ்சகுலா  மற்றும்  கல்கா  என இரண்டு வருவாய் வட்டங்களை கொண்டுள்ளது. மேலும் கல்கா, பஞ்சகுலா, ராய்ப்பூர் ராணி, பஞ்சகுலா மற்றும் பர்வாலா என ஐந்து நகரங்களை கொண்டது. பஞ்சகுலா நகரத்திற்கு வெளியே சண்டிமந்திர்  பகுதியில் இராணுவப் பாசறை உள்ளது.
அமைவிடம்
அரியானா மாநிலத்தின் வடமேற்கே அமைந்துள்ள பஞ்சகுலா மாவட்டத்தின் கிழக்கே இமாச்சலப் பிரதேசத்தின் சிர்மௌர் மாவட்டம்,  தெற்கே அம்பாலா மாவட்டம், தென்மேற்கே பஞ்சாபின் மொகாலி மாவட்டம், மேற்கே சண்டிகர், வடமேற்கே மொகாலி மாவட்டம், எல்லைகளாக அமைந்துள்ளன.
அரசியல்
இம்மாவட்டத்தில் பஞ்சகுலா மற்றும் கல்கா என இரண்டு சட்டமன்ற தொகுதிகளை கொண்டது. இம்மாவட்டம் அம்பாலா நாடாளுமன்ற தொகுதிக்குட்பட்டது.
பொருளாதாரம்
வேளாண் பொருளாதாரத்தை அடிப்படையாக கொண்ட இம்மாவட்டத்தில் கோதுமை, பார்லி, கரும்பு மற்றும் அரிசி இம்மாவட்டத்தின் முக்கிய வேளாண்மைப் பயிர்களாகும்.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 561,293 ஆக உள்ளது. கிராமப்புறங்களில் 44.19% மக்களும்; நகரப்புறங்களில் 55.81% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 19.83%  ஆக உயர்ந்துள்ளது. மக்கள் தொகையில் 299,679 ஆண்களும் மற்றும் 261,614 பெண்களும் உள்ளனர். பாலின விகிதம் ஆயிரம் ஆண்களுக்கு  873 பெண்கள் வீதம் உள்ளனர். 898 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 625 மக்கள் வாழ்கின்றனர். இம்மாவட்டத்தின் சராசரி படிப்பறிவு 81.88% ஆகவும், ஆண்களின் படிப்பறிவு 87.04%  ஆகவும், பெண்களின் படிப்பறிவு 75.99% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 66,302 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை 490,702 (87.42%) ஆகவும், சீக்கிய சமய மக்கள் தொகை 40,951 (7.30%)  ஆகவும்,   இசுலாமிய சமய  மக்கள் தொகை 23,451  (4.18 %)  ஆகவும்,  கிறித்தவ சமயத்தினரின் மக்கள் தொகை  2,583  (0.46%) ஆகவும், சமண சமய மக்கள் தொகை 1,626   (0.29%) ஆகவும், பௌத்த சமய மக்கள் தொகை 1,008 (0.18%) ஆகவும், பிற சமய மக்களின் தொகை 90 (0.02 %) ஆகவும், மற்றும் சமயம் குறிப்பிடாதவர்கள் மக்கள் தொகை  882  (0.16%)  ஆகவும் உள்ளது.
மொழிகள்
அரியானா மாநிலத்தின் ஆட்சி மொழியான இந்தி மொழியுடன், பஞ்சாபி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
வெளி இணைப்புகள்
பகுப்பு:அரியானாவின் மாவட்டங்கள்
அதியன் பாறை அருவி
மேற்கோள்கள்
பகுப்பு:கேரள அருவிகள் பகுப்பு:மலப்புறம் மாவட்டம்
கானா (விவிலியம்)
கானா (Cana) என்னும் ஊர் புதிய ஏற்பாட்டில் சிறப்பாகக் குறிக்கப்படுகின்ற ஓர் இடம் ஆகும். யோவான் நற்செய்தியாளர் கானாவில் நிகழ்ந்த திருமணத்தில் இயேசு கலந்துகொண்டதைப் பதிவுசெய்துள்ளார்.
கானாவில் நிகழ்ந்த திருமணம்
கிறித்தவர்களுக்கும் புதிய ஏற்பாட்டு ஆய்வில் ஈடுபடுவோருக்கும் கானா என்றதும் நினைவில் வருவது இயேசு அந்த ஊரில் நிகழ்ந்த திருமணத்தின்போது தண்ணீரைத் திராட்சை இரசமாக மாற்றினார் என்பதே ஆகும். இது இயேசு செய்த முதல் அரும் அடையாளம் என்று அழைக்கப்படுகிறது. நற்செய்தி ஆசிரியராகிய யோவான் மட்டுமே இந்த அரும் அடையாளத்தை பதிவுசெய்துள்ளார் (காண்க: யோவான் 2:1-11). யோவான் வழங்கும் கூற்றுரை இதோ:
"ஒருநாள் இயேசுவும் அவருடைய தாய் மரியாவும் சீடர்களும் கானா என்னும் ஊரில் நடைபெற்ற ஒரு திருமணத்திற்குச் சென்றார்கள். திருமண விழாவின்போது வழக்கம்போல விருந்து நடந்தது. அப்போது திராட்சை இரசம் தீர்ந்துபோய்விட்டது. அதைக் கண்ட இயேசுவின் தாய் மரியா இயேசுவை நோக்கி, "திராட்சை இரசம் தீர்ந்துவிட்டது" என்றார். இயேசு அதைப் பற்றிக் கவலைப்பட்டதாகக் காட்டிக்கொள்ளாமல் தம் தாயிடம், "அம்மா, அதைப்பற்றி நாம் என்ன செய்யமுடியும்? எனது நேரம் இன்னும் வரவில்லையே" என்றார்.
இதைக் கேட்ட மரியா நம்பிக்கை இழக்காமல் விருந்தினருக்குப் பரிமாறிய ஆள்களிடம் "இயேசு உங்களுக்குச் சொல்வதெல்லாம் செய்யுங்கள்" என்று கூறினார்.
திருமண விருந்து நடந்த இடத்தில் ஆறு கல்தொட்டிகள் இருந்தன. இரண்டு மூன்று குடம் தண்ணீர் கொள்ளும் அளவுக்கு ஒவ்வொரு கல்தொட்டியும் இருந்தது. அத்தொட்டிகள் யூதர் தம் தூய்மைச் சடங்குகளுக்குப் பயன்படுத்தியவை ஆகும். இயேசு பணியாளர்களை நோக்கி, "இத்தொட்டிகளில் தண்ணீர் நிரப்புங்கள்" என்று கூறினார். அவர்களும் தொட்டிகளைத் தண்ணீரால் நிரப்பினார்கள். பின்பு இயேசு அவர்களைப் பார்த்து, "இப்போது மொண்டு பந்தி மேற்பார்வையாளரிடம் கொண்டு போங்கள்" என்று கூறினார். அவர்களும் அவ்வாறே செய்தார்கள்.
பந்தி மேற்பார்வையாளர் திராட்சை இரசமாய் மாறியிருந்த தண்ணீரைச் சுவைத்தார். அந்த இரசம் எங்கிருந்து வந்தது என்று அவருக்குத் தெரியாது. தண்ணீர் மொண்டு வந்த பணியாளருக்கே தெரிந்திருந்தது.
ஆகையால் பந்தி மேற்பார்வையாளர் மணமகனைக் கூப்பிடு, "எல்லாரும் நல்ல திராட்சை இரசத்தை முதலில் பரிமாறுவர்; யாவரும் விருப்பம்போல் குடித்தபின்தான் தரம் குறைந்த இரசத்தைப் பரிமாறுவர். நீர் நல்ல இரசத்தை இதுவரை பரிமாறாமல் ஏன் வைத்திருந்தீர்?" என்று கேட்டார்.
இதுவே இயேசு செய்த முதல் அரும் அடையாளம். இது கலிலேயாவில் உள்ள கானாவில் நிகழ்ந்தது. இந்த அரும் அடையாளம் வழியாக இயேசு தம் மாட்சியை வெளிப்படுத்தினார். அவருடைய சீடரும் அவரில் நம்பிக்கை கொண்டனர்."
கானா திருமண நிகழ்ச்சியின் பொருள்
யோவான் நற்செய்தியில் மட்டுமே வருகின்ற இந்த அரும் அடையாளத்தின் பொருள் என்னவென்று விவிலிய அறிஞர்கள் ஆய்வு செய்துள்ளனர். அந்த ஆய்வுகளின் சுருக்கம் கீழே தரப்படுகிறது.
இயேசுவே இக்கூற்றுரையில் வருகின்ற முதன்மையான கதாபாத்திரம். மற்றவர்கள்: இயேசுவின் தாய், சீடர்கள், பணியாளர்கள், பந்தி மேற்பார்வையாளர், மணமகன் ஆகியோர். இவர்களின் இயக்கமும் செயலும் இயேசுவை நோக்கியே அமைகின்றன. உச்சக்கட்டமாக, இயேசுவின் மாட்சி எல்லாரும் காணுமளவில் வெளிப்படுகிறது.
இயேசு அன்றைய திருமண நிகழ்ச்சியில் கலந்துகொண்டதால் திருமணத்தை உயர்ந்ததாகப் போற்றினார் என்றும், குடும்ப வாழ்வு பற்றிய உண்மையை உணர்த்தினார் என்றும் கிறித்தவர் ஏற்கின்றனர். திருமண நிகழ்ச்சியின்போது திராட்சை இரசம் பரிமாறப்பட்டதைக் காட்டி, மது அருந்துவது ஏற்புடையதே என்றும், அளவுக்கு மிஞ்சி அருந்துவதுதான் தவறு என்றும் சிலர் கருத்துத் தெரிவிக்கின்றனர். இந்நிகழ்ச்சியின் உட்பொருள் இயேசுவை மையமாக்குவதே என்றொரு விளக்கம் உண்டு. புதிய, சுவைமிகுந்த திராட்சை இரசம் இயேசுவையே குறிக்கிறது என்றும், அவர் முன்னாளைய யூத முறைமைகளுக்கு முற்றிப்புள்ளி வைத்துவிட்டு, புதியதொரு நெறியை மக்களுக்கு அறிவித்ததே இங்கு புதிய இரசமாகக் காட்டப்படுகிறது என்றும் விளக்கம் தருவர்.
இயேசு தண்ணீரைத் திராட்சை இரசமாக மாற்றிய நிகழ்ச்சி நடந்த கானா எங்கே உள்ளது என்னும் கேள்விக்கு அறிஞர்கள் தரும் பதில்கள் பல. இது கலிலேயாவில் உள்ள கானாவில் நிகழ்ந்தது என்று மட்டுமே யோவான் கூறுகிறார் (காண்க: யோவான் 2:1,11). எனவே, கலிலேயப் பகுதியில் கானாவைத் தேடுவது பொருத்தமே. கெஃபர் கன்னா (Kafr Kanna) என்னும் இடம் புதிய ஏற்பாட்டில் வரும் கானாவாக இருக்கலாம் என்பது ஒரு கருத்து. இந்த ஊர் அரபியில் كفر كنا‎ (kafr kanā) எனவும் எபிரேயத்தில்  כַּפְר כַּנָּא‎ (kafr Kanna‎) எனவும் அழைக்கப்படுகிறது. இம்மரபு கி.பி. 8ஆம் நூற்றாண்டிலிருந்தே உள்ளது. இந்த ஊர் இசுரயேல் நாட்டில் நாசரேத்து என்னும் நகருக்கு வடகிழக்காக 7 கி.மீ. தொலையில் உள்ளது.
இருப்பினும், பெரும்பாலான அறிஞர் கருத்துப்படி, இன்று கிர்பத் கானா (Khirbet Qanah) என்று வழங்கப்படும் ஊர்தான் நற்செய்தியில் வருகின்ற கானா ஆகும். இவ்வூர் கெஃபர் கன்னா என்னுமிடத்திலிருந்து இன்னும் 9 கி.மீ. வடக்காக உள்ளது.
மேற்கூறிய இரு ஊர்களைத் தவிர நாசரேத்துக்கு அருகில் உள்ள அயின் கானா (Ain Kana) என்னும் ஊரும், லெபனான் நாட்டின் தென்பகுதியிலுள்ள கானா (Qana) என்னும் ஊரும் நற்செய்தியில் வரும் கானாவாக இருக்கலாம் என்னும் கருத்துகளும் உள்ளன.
கானா திருமணம்: ஓவியம்
கானா திருமணத்தைப் பல கலைஞர்கள் ஓவியமாக வடித்துள்ளனர். இத்தகைய ஓவியங்களுள் பவுலோ வெரோனேஸே (1528-1588) என்பவர் வரைந்தது மிகச் சிறப்பானதாகக் கருதப்படுகிறது.
ஆதாரங்கள்
பகுப்பு:விவிலிய இடங்கள் பகுப்பு:யோவான் நற்செய்தி
புக்குளம் ஊராட்சி
புக்குளம் ஊராட்சி (Pukkulam Gram Panchayat), தமிழ்நாட்டின் திருப்பூர் மாவட்டத்தில் உள்ள குடிமங்கலம் வட்டாரத்தில் அமைந்துள்ளது. இந்த ஊராட்சி, உடுமலைப்பேட்டை சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3228 ஆகும். இவர்களில் பெண்கள் 1664 பேரும் ஆண்கள் 1564 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கென்யாவில் 8-4-4 கலைத்திட்டம்
கென்யாவில் 8-4-4 கலைத்திட்டம் (8-4-4 Curriculum in Kenya) முன்னாள் கென்ய குடியரசுத்தலைவர் டேனியல் அராப் மோய் அவர்களால் 1985 ஆம் ஆண்டு அறிமுகப்படுத்தப்பட்டது. முதல் எட்டாண்டுகள் தொடக்கக் கல்வியும், அடுத்த நான்கு ஆண்டுகள் இடைநிலைக் கல்வியும் கடைசி நான்கு ஆண்டுகள் பல்கலைக்கழகக் கல்வியும் கொண்ட ஒரு கல்வித்திட்டமாக இக்கலைத்திட்டம் உருவாக்கப்பட்டது. இக்கலைத்திட்டம் நடைமுறைப் படுத்தப்பட்ட பின்னர் கென்யாவில் தொடக்கக் கல்வியானது கென்ய தொடக்கக்கல்வி சான்றிதழ் கல்வி என்ற பெயரிலும், கென்ய சான்றிதழ் கல்வியானது கென்ய இடைநிலைச் சான்றிதழ் கல்வி என்ற பெயரிலும் மாற்றமடைந்தது. 1985 ஆம் ஆண்டு முதல் கென்யா நாட்டில் 8-4-4 என்ற கலைத்திட்டத்தில் கல்வி அளிக்கப்பட்டு வருகிறது.
மேற்கோள்கள்
பகுப்பு:கென்யா
பனங்குளம் ஊராட்சி
பனங்குளம் ஊராட்சி (Pannangulam Gram Panchayat), தமிழ்நாட்டின் சிவகங்கை மாவட்டத்தில் உள்ள தேவகோட்டை வட்டாரத்தில் அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1029 ஆகும். இவர்களில் பெண்கள் 559 பேரும் ஆண்கள் 470 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆர்மீனியன் காகிதம்
ஆர்மீனியன் காகிதம் (Armenian paper) என்பது பல நூற்றாண்டுகளாகத் தயாரிக்கப்பட்டு வரும் ஒரு வகையான நறுமணப்பொருளாகும். நறுமணம் அல்லது சுத்திகரிப்பு விளைவுகளை அடைவதற்காக இதனுடன் நாறுமணச் சாறுகள், வாசனை திரவியங்கள் அல்லது அத்தியாவசிய எண்ணெய்கள் சேர்க்கப்படுகின்றன. ஆர்மேனிய காகிதத்தின் எடுத்துக்காட்டுகள் பிரான்சில் தயாரிக்கப்படும் பப்பியர் டி ஆர்மெனி மற்றும் இத்தாலியில் உற்பத்தி செய்யப்படும் கார்டா டி ஆர்மீனியா ஆகியவை இதற்கான எடுத்துக்காட்டுகளில் அடங்கும்.
மேற்கோள்கள்
பகுப்பு:நறுமணப் பொருட்கள்
புதுமைப்பித்தன் கதைகள் (நூல்)
புதுமைப்பித்தன் கதைகள் என்னும் நூல் ஒரு சிறுகதைத் தொகுப்பாகும். இந்நூலின் தொகுப்பாசிரியர் எம். வேதசகாயகுமார் இத்தொகுப்பு புதுமைப்பித்தனின் 103 சிறுகதைகளைக் கொண்ட முழுமையான தொகுப்பாகும். புதுமைப்பித்தன் பதிப்பகத்தாரால் இதன் முதல் பதிப்பு 2002 ஆம் ஆண்டும் 2008 ஆம் ஆண்டில் மறுபதிப்பும் வெளியிடப்பட்டது.
இந்நூல் புதுமைப்பித்தனின் மனைவி கமலா விருத்தாசலத்துக்கு அர்ப்பணிக்கப்பட்டுள்ளது. புதுமைபித்தன் கதைகள் - சில ஆய்வுக் குறிப்புகள் எனத் தலைப்பிடப்பட்ட ஆசிரியரின் முன்னுரை புதுமைப்பித்தனின் கதைகளை அடையாளங்காண எடுத்துக் கொள்ளப்பட்ட முயற்சிகளையும் ஆதாரங்களையும் விளக்குகிறது. முன்னுரையைத் தொடர்ந்து 103 சிறுகதைகளும் வரிசையாக இடம்பெற்றுள்ளன. அட்டையின் பின்புறம் எழுத்தாளர் ஜெயகாந்தனின் உரை இடம்பெற்றுள்ளது.
புதுமைப்பித்தனின் சிறுகதைகளின் தொகுப்புகள் பல, வெவ்வேறு ஆசிரியர்களால் தொகுக்கப்பட்டு வெவ்வேறு பதிப்பகத்தாரால் வெளியிடப்பட்டுள்ளன.
இவற்றையும் காண்க
பகுப்பு:தமிழ் சிறுகதை நூல்கள் பகுப்பு:2002 தமிழ் நூல்கள்
யாழ்ப்பாண மாவட்டத்தில் உள்ள ஊர்களின் பட்டியல்
right|thumb|300px| [[இலங்கையிலுள்ள 25 மாவட்டப் பிரிவுகள். யாழ்ப்பாண மாவட்டம் செந்நிறத்தில் காட்டப்பட்டுள்ளது]] இலங்கை, யாழ்ப்பாண மாவட்டத்தில் உள்ள ஊர்கள், மற்றும் நகரங்களின் பட்டியல் இங்கு இடப்படுகிறது. இது ஒரு முழுமையான பட்டியல் அல்ல.
குறிப்புகள்
<references group="அ"/>
உசாத்துணை
பகுப்பு:இலங்கை தொடர்பான பட்டியல்கள்
பட்டிருப்பு தேர்தல் தொகுதி
பட்டிருப்பு தேர்தல் தொகுதி (Paddiruppu Electorate) என்பது ஆகத்து 1947 முதல் பெப்ரவரி 1989 வரை இலங்கையில் நடைமுறையில் இருந்த ஒரு-அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் கிழக்கு மாகாணத்தில், மட்டக்களப்பு மாவட்டத்தில் களுவாஞ்சிக்குடி நகரையும் அதைச் சுற்றியுள்ள ஊர்களையும் உள்ளடக்கியதாகும்.
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. இதற்கமைய, 1989 தேர்தலில் பட்டிருப்பு தேர்தல் தொகுதி மட்டக்களப்பு தேர்தல் மாவட்டத்தில் உள்ளடக்கப்பட்டது.
1947 நாடாளுமன்றத் தேர்தல்கள்
1வது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு :
1952 நாடாளுமன்றத் தேர்தல்கள்
24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள் :
1956 நாடாளுமன்றத் தேர்தல்கள்
5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள் :
1960 (மார்ச்) நாடாளுமன்றத் தேர்தல்கள்
19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள் :
1960 (சூலை) நாடாளுமன்றத் தேர்தல்கள்
20 சூலை 1960 இல் நடைபெற்ற 5வது நாடாளுமன்றத் தேர்தல் முடிவுகள் :
1965 நாடாளுமன்றத் தேர்தல்கள்
22 மார்ச் 1965 இல் நடைபெற்ற 6வது நாடாளுமன்றத் தேர்தல் முடிவுகள் :
1970 நாடாளுமன்றத் தேர்தல்கள்
27 மே 1970 இல் நடைபெற்ற 7வது நாடாளுமன்றத் தேர்தல் முடிவுகள் :
1977 நாடாளுமன்றத் தேர்தல்கள்
21 சூலை 1977 இல் நடைபெற்ற 8வது நாடாளுமன்றத் தேர்தல் முடிவுகள் :
இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் பூ. கணேசலிங்கம் பட்டிருப்புத் தொகுதிக்கான நாடாளுமன்ற இருக்கையை இழந்தார்.
மேற்கோள்களும் குறிப்புகளும்
பகுப்பு:இலங்கையின் முன்னாள் தேர்தல் தொகுதிகள் பகுப்பு:மட்டக்களப்பு மாவட்டம்
நெம்யங்கு மலை
நெம்யங்கு மலை (Nemjung) என்பது நேபாள நாட்டின் இமயமலைப் பகுதியில் உள்ள ஒரு மலைப்பகுதியாகும். நேபாளத் தலைநகர் காட்மாண்டூவில் இருந்து வடமேற்காக சுமார் 150 கிலோமீட்டர் அல்லது 93 மைல்கள் தொலைவில் நெம்யங்கு மலை அமைந்துள்ளது. மேலும் இம்மலை ஏழாயிரமடி சிகரங்கள் வகைப்பாட்டில் அடங்கும் மலையான மனசுலு மலைக்கு வடமேற்கில் 25 கிலோமிட்டர் தொலைவில் இருக்கிறது. இம்மலையின் அதிகபட்ச உயரம் 7140 மீட்டர்கள் அல்லது 23,425 அடிகளாகும்.
1983 ஆம் ஆண்டு சப்பான் நாட்டைச் சேர்ந்த ஒரு மலையேற்றக்குழு நெம்யங்கு மலையில் ஏறி வெற்றிகண்டது. அதன்பின்னர் 1994 ஆம் ஆண்டில் இங்கிலாந்து நாட்டைச் சேர்ந்த மலையேற்றக் குழுவினர் மற்றும் 2009 ஆம் ஆண்டில் பிரான்சு நாட்டைச் சேர்ந்த குழுவினர்கள் பலமுயற்சிகள் மேற்கொண்டனர். 2009, அக்டோபர் 30 இல் ஒசாமுதனாபே தலைமையிலான சப்பானியக்குழு அதுவரையிலும் வெற்றி கொள்ள முடியாமலிருந்த மேற்கு முகடு மற்றும் மேற்கு முகப்பகுதியின் வழியாக நெம்யங்கு மலையின் உச்சியை அடைந்து வெற்றி கண்டனர்.
மேற்கோள்கள்
பகுப்பு:நேபாளத்தின் மலைகள் பகுப்பு:ஏழாயிரமடி சிகரங்கள்
நியாமி
நியாமி (Niamey) நைஜர் நாட்டின் தலைநகரமும் மிகப்பெரிய நகரமும் ஆகும். நைஜர் ஆறு இந்நகர் வழியாக பாய்கிறது. 2002 கணக்கெடுப்பின் படி இந்நகரில் 674,950 மக்கள் வசிக்கிறார்கள்.
பகுப்பு:ஆப்பிரிக்கத் தலைநகரங்கள் பகுப்பு:நைஜர்
தேக்கப்புள்ளி
பாய்ம இயக்கவியலில் தேக்கப்புள்ளி (Stagnation point) என்பது பாய்வுப் புலத்தில் பாய்வின் திசைவேகம் சுழியமாக இருக்கும் புள்ளியாகும். பாய்வோடி தொடர்பிலிருக்கும் திடப்பொருட்களின் பரப்பில் தேக்கப்புள்ளி ஏற்படுகிறது, திடப்பொருளால் அப்புள்ளியில் பாய்மம் நகராதபடி செய்யப்படுகிறது. பெர்னூலியின் சமன்பாடுகளின்படி திசைவேகம் சுழியமாக இருக்குமிடத்தில் நிலை அழுத்தம் அதிகபட்சமாக இருக்கும், எனவே தேக்கப்புள்ளிகளில் நிலை அழுத்தம் அதிகமாக இருக்கும். அத்தகைய நிலை அழுத்தம் தேக்க அழுத்தம் என்றழைக்கப்படும்.
அமுக்கவியலாப் பாய்வுகளுக்குப் பொருந்தும் பெர்னூலியின் சமன்பாடுகளின்படி, இயக்கநிலை அழுத்தம் மற்றும் நிலை அழுத்தம் ஆகியவற்றின் கூட்டுத்தொகையே தேக்க அழுத்தம் ஆகும். மேலும், பொதுவாக மொத்த அழுத்தம் எனப்படுவது இயக்கநிலை அழுத்தம் மற்றும் நிலை அழுத்தம் ஆகியவற்றின் கூட்டுத்தொகையாகும், ஆகவே அமுக்கவியலாப் பாய்வுகளில் தேக்க அழுத்தம் மொத்த அழுத்தத்துக்குச் சமம். (அமுக்குமைப் பாய்வில், தேக்கப்புள்ளியை அடையும் பாய்மம் அகவெப்பமாறாச் செயல்முறையில் நகர்ச்சியற்ற நிலைக்குக் கொண்டுவரப்படின் தேக்க அழுத்தம் மொத்த அழுத்தத்துக்கு சமமாகும்.)
உசாத்துணைகள்
பகுப்பு:பாய்ம இயக்கவியல் பகுப்பு:காற்றியக்கவியல்
தேசிய நெடுஞ்சாலை 50 (இந்தியா)
தேசிய நெடுஞ்சாலை 50 (National Highway 50 (India)) (தே. நெ. 50) என்பது இந்தியாவின் முதன்மையான தேசிய நெடுஞ்சாலையாகும். இது மகாராட்டிரா மற்றும் கர்நாடகா மாநிலங்களைக் கடந்து செல்கிறது. இந்த நெடுஞ்சாலையின் மொத்த நீளம் 751.4 கி. மீ. ஆகும்.
வெளி இணைப்புகள்
பகுப்பு:இந்திய தேசிய நெடுஞ்சாலைகள் பகுப்பு:கருநாடகத்தில் தேசிய நெடுஞ்சாலைகள்
பவளமலை முத்துக்குமாரசாமி கோயில்
பவளமலை முத்துக்குமாரசாமி கோயில் என்பது தமிழ்நாட்டில் ஈரோடு மாவட்டம், பவளமலை என்னும் ஊரில் அமைந்துள்ள ஒரு முருகன் கோயில் ஆகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் முத்துக்குமாரசாமி சன்னதியும், வள்ளி தெய்வானை, கைலாசநாதர், இடும்பன், விநாயகர், நவகிரகங்கள் உபசன்னதிகளும் உள்ளன. இங்குக் கோயில் கோசாலை, கோயில் தேர் போன்றவை உள்ளன. இக்கோயில் முதன்மைத் திருக்கோயில் என்ற வகைப்பாட்டில், தமிழ்நாடு அரசின் இந்து சமய அறநிலையத் துறை கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி மூன்று காலப் பூசைகள் நடக்கின்றன. தை மாதம் முக்கிய திருவிழா நடைபெறுகிறது. ஐப்பசி மாதம் திருவிழா நடைபெறுகிறது. தை மாதம் தேரோட்டம் நடைபெறுகிறது.
மேற்கோள்கள்
பகுப்பு:ஈரோடு மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரம் (திரைப்படம்)
நடிகர்கள்
இருசிகேசு - சிவன்
நரேன் - தாமஸ்
சஞ்சிதா செட்டி - ரியா
மியா - துளசி
விவேக் - ராஜ்
அம்சாத் கான் - நேபாளி சுரேஷ்
அர்ஜுன் சிதம்பரம் - குரல்
தயாரிப்பு
இத்திரைப்படத்தின் முன் தயாரிப்பு பணிகள் 2015 ஆண்டு அக்டோபரில் தொடங்கியது. இசையமைப்பாளர் அனிருத் ரவிச்சந்தர் சாய் பாரத் இயக்கிய ரம் என்ற படத்தில் பணிபுரிவதாகவும், அவரது உறவினர் ஹிருஷிகேஷ் முக்கிய கதாபாத்திரத்தில் நடிப்பதாகவும் தெரிவித்தார். இத்திரைப்படத்தை ஆல் இன் பிக்சர்ஸ் தயாரிப்பதாக அறிவிக்கப்பட்டது. சாய்பரத் கனடாவில் திரைப்படத்துறையில் படிப்பை முடித்த பின், திரைப்படத்தின் தயாரிப்பு தொடங்குவதற்கு மூன்று ஆண்டுகளுக்கு முன்பே திரைக்கதையை எழுதியிருந்தார். 2014 ஆம் ஆண்டில் வேலையில்லா பட்டதாரி படத்தில் துணை வேடத்தில் நடித்திருந்த இருசிகேசை ரம் படத்தில் முன்னணி வேடத்தில் நடிக்க அணுகியிருந்தார். இத் திரைப்படத்தின் முதல் தோற்ற சுவரிதழ் 2016 ஆம் ஆண்டில் சஞ்சிதா செட்டி மற்றும் மியா ஆகியோரின் புகைப்படத்துடன் வெளியிடப்பட்டது. நரேன், விவேக் மற்றும் அம்சாத் கான் ஆகியோர் இத்திரைப்படத்தில் துணை வேடங்களில் நடிப்பதாக அறிவிக்கப்பட்டது. இத்திரைப்படத்தின் தலைப்பான "ரம்" என்ற தலைப்பு பரவலாக மதுபான வகையொன்றுக்கு பயன்படுத்தப்பட்டாலும் "தீர்ப்பு" என்று பொருள்படும் ஒரு பண்டைய தமிழ் வார்த்தை என்று  வெளிப்படுத்தப்பட்டது. இப்படத்தின் படப்பிடிப்பு 2016 ஆம் ஆண்டு பிப்ரவரியில் சென்னையில் தொடங்கி 2016 ஆம் ஆண்டு சூன் மாதத்தில் நிறைவடைந்தது. 2016 ஆம் ஆண்டு மே இல் பதப்பாயில் அடர்ந்த காடுடன் கூடிய இருப்பிடமொன்றில் முகாம் அமைக்கப்பட்டு பியோ ஃபோபிலியா என்ற பாடல் படமாக்கப்பட்டது.
வெளியீடு
விஜய் ராகவேந்திரா தயாரித்த இப்படத்தின் தமிழக திரையரங்கு ஸ்ரீ சாய் சர்க்யூட் 6000 இற்கு விற்கப்பட்டது. தயாரிப்பாளர்கள் படத்தை தமிழகம் முழுவதும் 150 திரையரங்குகளில் வெளியிட்டனர். இந்த திரைப்படம்ரதி நியூ இந்தியன் எக்ஸ்பிரஸில் இருந்து நேர்மறையான விமர்சனத்தைப் பெற்றது.
குறிப்புகள்
பகுப்பு:2017 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள்
ஹிப்ஹாப் தமிழா
ஹிப்ஹாப் தமிழா (Hiphop Tamizha) என்பது ஒரு தமிழ்நாட்டு தமிழ் சொல்லிசை இசைக்குழு ஆகும். இதில் ஆதியும் ஜீவாவும் முக்கிய கலைஞர்கள் ஆவார்கள். 2015இல் இருந்து இவர் தமிழ்த் திரைப்படங்களில் இசையமைத்து வருகிறார். இவர் பல ஆல்பம் பாடல்களுக்கு இசையமைத்துள்ளார். இவர் ஆம்பள திரைப்படத்தின் வழியாக திரைக்கு அறிமுகமானார். இவர்கள் இந்தியாவில் தமிழ் சொல்லிசையின் முன்னோடி இசைக்குழுக்களில் ஒன்றாக கருதப்படுகிறார்கள்.
வாழ்க்கை ஈரோட்டில்
க
எபிசெட்டபாளையம்ி ிஎச் சேர்ந்தவரான ஆதி பள்ளி நாட்களில் கவிதை எழுதுவதில் ஆர்வமாகவும் ராப் இசையால், ஈர்க்கப்பட்டவராகவும் இருந்தார். ஓய்வு நேரங்களில் வீட்டில் இருந்த கணினியில் இசைக்கோர்வை மென்பொருளை நிறுவி தான் எழுதிய பாடல்களை ராப் இசையில் பாடி எதாவது பதிவுசெய்துவருவதை வழக்கமாக கொண்டார். 2005இல் யூடியூப் இந்தியாவில் அறிமுகமானபோது அதில் தான் பதிவுசெய்த பாடல்களை ‘ஹிப்ஹாப் தமிழன்’ என்ற பெயரில் பதிவுசெய்தார். அந்த நேரத்தில் ஆர்க்குட் வழியாக சென்னையைச் சேர்ந்த ஜீவாவுடன் நட்பு ஏற்பட்டது இவரும் இசையில் ஆர்வமுள்ளவர். இருவரும் இசை சம்பந்தமான நூல்களைப் படிப்பது, யூடியூப் டுடோரியல் வழியாக கீபோர்ட் வாசிக்கக் கற்றுக்கொள்வது என கிட்டத்தட்ட ஐந்து ஆண்டுகள் தீவிரமாக இசையில் இறங்கி, தங்களுடைய பாடல்களை யூடியூபில் பதிவேற்றிவந்தனர்.
2011இல் இளநிலை பொறியியல் படிப்பை முடித்த ஆதி இசையில் முழு மூச்சாக இறங்கப்போவதாக முடிவெடுத்து வீட்டை எதிர்த்து சென்னை புறப்பட்டார் இவருடன் படிப்பை பாதியில்விட்டுவிட்ட ஜீவாவும் சென்னையில் வீடெடுத்து தங்கினார். ஆதியும் ஜீவாவும் தங்களுடைய சொந்த ராப் பாடல்களைக் கல்லூரி நிகழ்ச்சிகளிலும், நிறுவன நிகழ்ச்சிகளிலும் மேடை ஏற்றினர். ஆனால் அதில் தங்கள் வாழ்க்கையை நடத்த போதிய பணம் கிடைக்காத சூழல் நிலவியது. வேறுவழியின்றி ஊருக்கே போன ஆதி வீட்டில் சம்மதம் வாங்கி மீண்டும் சென்னைக்கு வந்து எம்.பி.ஏ. படித்தார். 2012இல் ஹிப்ஹாப் தமிழன் ஆல்பத்தை ஜீவாவும் ஆதியும் தயாரிக்க, திங்க் மியூசிக் நிறுவனம் வெளியிட்டது. யூடியூபில் 10 லட்சத்துக்கும் மேற்பட்டவர்கள் இந்த ஆல்பத்தைப் பின்தொடர ‘ஹிப்ஹாப் தமிழன்’ என்கிற பெயர் பிரபலமானது.
திரை இசையில்
தற்செயலாக அனிருத்தை ஆதி சந்திக்க அதன்பிறகு, ஹிப்ஹாப் கலைஞராக ‘வணக்கம் சென்னை’ படத்தில் ‘சென்னை சிட்டி கேங்க்ஸ்டர்’ பாட்டு மூலம் திரைப்படத்தில் அறிமுகமானார் ஆதி. ‘ஆம்பள’ திரைப்படத்தில் இசையமைப்பாளராக சுந்தர். சி முதன்முதலில் வாய்ப்பு வழங்கினார். அந்தப் படம் பாடல்களுக்காக ஓரளவு பேசப்பட்டது. அதைத் தொடர்ந்து பல படங்களுக்கு இசையமைத்தனர். மீசைய முறுக்கு திரைப்படத்தின் வழியாக இயக்குநராகவும், கதா நாயகனாகவும் ஆதி அறிமுகமானார்.
இசையமைப்பாளராக
{| class="wikitable sortable" ! style="background:#B0C4DE;" | ஆண்டு ! style="background:#B0C4DE;" | திரைப்படம் ! style="background:#B0C4DE;" | குறிப்புகள் "அரண்மனை 2" || "கத்தி சண்டை" ||
"}
வெளி இணைப்புக்கள்
பகுப்பு:தமிழ்த் திரைப்பட இசையமைப்பாளர்கள் பகுப்பு:இந்தியத் தமிழ் சொல்லிசைக் குழுக்கள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:தமிழ்த் திரைப்பட இயக்குநர்கள் பகுப்பு:தமிழ்த் திரைப்பட நடிகர்கள்
மையனூர் ஊராட்சி
மையனூர் ஊராட்சி (Maiyanur Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள ரிஷிவந்தியம் வட்டாரத்தில் அமைந்துள்ளது. இந்த ஊராட்சி, ரிஷிவந்தியம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3070 ஆகும். இவர்களில் பெண்கள் 1543 பேரும் ஆண்கள் 1527 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ரே லிண்ட்வால்
ரேமண்ட் ரஸ்ஸல் லிண்ட்வால் (Raymond Russell Lindwall 3 அக்டோபர் 1921 - 23 ஜூன் 1996) 1946 முதல் 1960 வரை 61 தேர்வுத் துடுப்பாட்டப் போட்டிகளில் ஆஸ்திரேலியத் துடுப்பாட்ட அணியினை பிரதிநிதித்துவப்படுத்திய துடுப்பாட்ட வீரர் ஆவார். இவர் எல்லா காலத்திற்குமான மிகச்சிறந்த விரைவு வீச்சாளர்களில் ஒருவராக பரவலாகக் கருதப்படுகிறார். இவர் செயின்ட் ஜார்ஜ் அணிக்காக ரக்பி லீக் கால்பந்து விளையாடியுள்ளார். 2009 ஆம் ஆண்டில், லிண்ட்வால் ஐ.சி.சி துடுப்பாட்ட ஹால் ஆஃப் ஃபேமில் சேர்க்கப்பட்டார்.
ஆரம்ப ஆண்டுகளில்
லிண்ட்வால் சிட்னியின் தென்கிழக்கு புறநகர்ப் பகுதியான மாஸ்காட்டில் பிறந்தார். ஐந்து குழந்தைகளில் நான்காவது குழந்தையாகப் பிறந்தார். இவருக்கு ஒரு தங்கை, இரண்டு மூத்த சகோதரிகள் இருந்தனர்.
தனது 11 ஆம் வயதில், லிண்ட்வால் மற்றும் இவரது மூத்த சகோதரர் ஜாக் ஆகியோர் சிட்னி கிரிக்கெட் மைதானத்தில் 1932–33 ஆஷஸ் தொடரின் முதல் தேர்வுத் துடுப்பாட்டப் போட்டியின் இரண்டாவது நாளில் பார்வையாளர்களாக இருந்தனர்.இந்தப் போட்டியில் ஸ்டான் மெகபே இறுதிவரை ஆட்டமிழக்காமல் 187 ஓட்டங்களை எடுத்தார்.
தேர்வுத் துடுப்பாட்டம்
ரக்பி லீக்கில் இருந்து ஓய்வு பெற்ற லிண்ட்வால், பிரிஸ்பேன் துடுப்பாட்ட அரங்கத்தில் இங்கிலாந்துத்  துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். டான் பிராட்மேனின் தலைமையில் இது இவரது முதல் போட்டி ஆகும். லிண்ட்மேன் பிராட்மனின் ரசிகராக இருந்தார். இவரைப் பற்றி கூறும் போது இவர் நமது அணியில் இருந்தால் அதுவே அனைவருக்கும் ஊக்கமளிக்கிறது.ஆத்திரேலியத் துடுப்பாட்ட அணி 559 ஓட்டங்களுக்கு 7 இழப்புகளை எடுத்திருந்த வேளையில் இவர் களமிறங்கினார். இவர் 31 பந்துகளில் ஓர் ஓட்டம் எடுத்தார். ஆத்திரேலியத் துடுப்பாட்ட அணி 645 ஓட்டங்களை எடுத்தது. பின் பந்துவீச்சில் 23 ஓட்டங்களை விட்டுக் கொடுத்தார். ஆனால் இழப்பினைக் கைப்பற்றவில்லை. இவர் சின்னம்மை நோயினால் பாதிக்கப்பட்டார்.
கூனாக் மாவட்டம்
கூனாக் மாவட்டம்; (மலாய்: Daerah Kunak; ஆங்கிலம்: Kunak District) என்பது மலேசியா, சபா மாநிலம், தாவாவ் பிரிவில் உள்ள ஒரு நிர்வாக மாவட்டம் ஆகும். கூனாக் மாவட்டத்தின் தலைநகரம் கூனாக் நகரம் (Kunak Town).
தவெவுனி
பொருளாதாரம்
இந்த தீவில் உழவுத் தொழிலின் மூலம் கணிசமான வருமானம் கிடைக்கிறது. கவா, வெனிலா, காப்பி ஆகியவற்றைப் பயிரிடுகின்றனர். அமெரிக்க உள்நாட்டுப் போர் நடந்த காலத்தில் (1861–1865), பருத்தியை உற்பத்தி செய்து, ஐரோப்பாவிற்கு ஏற்றுமதி செய்தனர். சில காலத்திற்கு கரும்பும் பயிரிட்டனர். செம்மறியாடு, பசு ஆகிய விலங்குகளையும் வளர்த்தனர். சுற்றுலாத் துறையினால் சிலருக்கு வேலை கிடைத்திருக்கிறது.
கூனாக் மாவட்டம்
பொது
சபா மாநிலத்தின் தாவாவ் பிரிவில் உள்ள மாவட்டங்கள்:
தவெவுனி
மொழிகள்
இங்கு பிஜிய மொழியில் பேசுகின்றனர். இந்த தீவில் பேசப்படும் பிஜிய மொழியில் தோங்க மொழியின் தாக்கம் இருக்கும்.
கூனாக் மாவட்டம்
மக்கள் தொகையியல்
2020-ஆம் ஆண்டு மக்கள் தொகை கணக்கெடுப்பின்படி, கூனாக் மாவட்டத்தின் மக்கள் தொகை 68,893 ஆகும். பெரும்பான்மையோர் பஜாவு (Bajau); மற்றும் பூகிஸ் இனக் குழுவினர். இவர்களுக்கு அடுத்து ஓராங் சுங்கை (Orang Sungei) இன மக்களும் அதிகமாக உள்ளனர்.
தவெவுனி
இணைப்புகள்
பகுப்பு:பிஜியின் தீவுகள்
கூனாக் மாவட்டம்
மக்கள் தொகையியல்
கணிசமான அளவில் சீன சிறுபான்மையினரும் உள்ளனர். கூனாக் நகரத்தில் கடை வணிகம் செய்கின்றனர். அத்துடன் புறநகர்ப் பகுதிகளில் எண்ணெய்ப் பனை மரங்களை (Oil Palms) நடுவதிலும் ஈடுபட்டு உள்ளனர்.
மேலும் காண்க
மலேசியாவின் மாவட்டங்கள்
பகுப்பு:Coordinates on Wikidata பகுப்பு:சபா பகுப்பு:மலேசியாவின் மாவட்டங்கள் பகுப்பு:சபா மாநிலத்தின் மாவட்டங்கள்‎
வகைபிரித்தல்
வகைப்பாட்டியல் (Taxonomy) என்பது வகைபிரித்தல் நடைமுறை மற்றும் அறிவியலாகும். இந்த வார்த்தை இதனுடைய வேர்ச்சொல்லை கிரேக்கத்தின்' டேக்ஸிஸ் (taxis) (அதாவது 'ஒழுங்கு' 'அமைப்பு') மற்றும்,' நோமாஸ் (nomos) ('சட்டம்' அல்லது 'அறிவியல்') என்பதிலிருந்து பெற்றிருக்கிறது. வகைபிரித்தல் டேக்ஸா (ஒருமையில் டேக்ஸான்) வகைதொகுப்பு அலகுகளைப் பயன்படுத்துகிறது.
மேலும், இந்த வார்த்தை ஒரு எண்ணிக்கை பெயர்ச்சொல்லாகவும் பயன்படுத்தப்படுகிறது: ஒரு வகைபிரித்தல் அல்லது வகைதொகுப்பியல் திட்டம் என்பது ஒரு குறிப்பிட்ட வகைப்பாட்டில் (".....வகைதொகுப்பியல்",), மேல்மட்டத்திலிருந்து கீழான அமைப்பாக ஏற்படுத்தப்படுகிறது. வகைமாதிரியாக இது முதன்மைவகை-துணைவகை உறவுகளாக அமைக்கப்படுகிறது என்பதுடன் இது பொதுமைப்படுத்துதல்-பிரத்யேகமாக்குதல் உறவுகள் அல்லது சற்றே முறைப்படியானதாக பெற்றோர்-குழந்தை உறவுகள் என்று அழைக்கப்படுகிறது. இதுபோன்று தருவிக்கப்பட்ட உறவில் வரையறை அடிப்படையிலான துணைவகை முதன்மைவகை உடனான ஒன்று அல்லது அதற்கு மேற்பட்ட கூடுதல் ஆக்கக்கூறுகள், செயல்முறைகள் அல்லது தடைகளாக அதே ஆக்கக்கூறுகள், செயல்முறைகள் மற்றும் தடைகளைக் கொண்டதாக இருக்கிறது. உதாரணத்திற்கு, கார் என்பது வாகனம் என்பதன் துணைவகையாகும். எனவே எந்த காரும் ஒரு வாகனமாகும், ஆனால் எல்லா வாகனமும் கார் அல்ல. ஆகவே ஒரு வகையானது வாகனமாக இருப்பதைக் காட்டிலும் அதிக தடைகளை தீர்க்க வேண்டியிருக்கிறது.
பயன்பாடுகள்
உண்மையில் வகைப்பாட்டியல் என்பது உடலுறுப்புகள் அல்லது உடலுறுப்புகளின் குறிப்பிட்ட வகைப்படுத்தலை வகைப்படுத்துவதைத்தான் குறிக்கிறது (இப்போது ஆல்பா வகைபிரித்தல் என்று அறியப்படுவது). இருப்பினும் பரந்தகன்ற, மிகவும் பொதுவான அர்த்தத்தில் இது அம்சங்கள் அல்லது கருத்துக்களின் வகைப்படுத்தல் மற்றும் இதுபோன்ற வகைப்படுத்தலில் உள்ளுறையும் கொள்கைகள் ஆகியவற்றைக் குறிக்கின்ற குறிப்பிட்ட வட்டங்களில் வழக்கமான ஒன்றாகிவிட்டது.
கிட்டத்தட்ட எதையும்-பொருட்களை உயிர்ச்சித்தரமாக்குதல், உயிர்ச்சித்திர நீக்குதல், இடங்கள், கருத்துகள், நிகழ்வுகள், ஆக்கக்கூறுகள் மற்றும் உறவுகள்-சில வகைபிரித்தல் திட்டத்தின் அடிப்படையில் வகைப்படுத்தலாம். விக்கிபீடியா வகையினங்கள் வகைபிரித்தல் தி்ட்டத்தையே விளக்குகின்றன என்பதோடு விக்கிபீடியாவின் முழு வகைதொகுப்பியலையும் தானியக்க வகையில் சாராம்சப்படுத்தலாம். சமீபத்தில், வேர்ட்நெட் போன்ற கணக்கீட்டு லெக்ஸிகன்கள் கைமுறையாக கட்டமைக்கப்பட்ட வகைதொகுப்பியலாக இருப்பது விக்கிபீடியா வகைப்பட்ட வகைதொகுப்பியலை மேம்படுத்தவும் மறுகட்டமைப்பு செய்யவும் பயன்படுத்த முடியும் என்பதைக் காட்டுகிறது.
இன்னும் விரிவான அர்த்தத்தில் வகைதொகுப்பியலை பெற்றோர்-குழந்தை படிநிலைகளுக்கும் மேலாக, மற்ற வகைப்பட்ட உறவுநிலைகளோடு நெட்வொர்க் கட்டமைப்பு போன்ற உறவுநிலை திட்டங்களுக்கும் பயன்படுத்தலாம். வகைதொகுப்பியல்கள் ஒரே குழந்தையை பல பெற்றோர்களிடத்தில் சேர்ப்பதாக இருக்கலாம், உதாரணத்திற்கு, "கார்" என்பது "வாகனம்" மற்றும் "இரும்பு இயக்கவியல்கள்" ஆகிய இரண்டு பெற்றோர்களிடத்தில் தோன்றலாம்; இருப்பினும் சிலருக்கு இது வெறுமனே "கார்" என்பது சில வேறுபட்ட வகைபிரித்தல்களின் பகுதி என்பதாக அர்த்தமாகிறது. ஒரு வகைபிரித்தல் குழுக்களாக உள்ள அம்சங்களின் வகைகள் அல்லது அகரவரிசைப் பட்டியலின் எளிய கட்டமைப்பாகவும் இருக்கலாம். இருப்பினும், இந்த சொற்பதம் இதுபோன்ற பட்டியலுக்கு மிகவும் காரணப்பூர்வமானது. அறிவு நிர்வாகத்திற்குள்ளான தற்போதைய பயன்பாட்டில், வகைபிரித்தல்கள் மெய்ப்பொருள் மூல ஆய்வைக் காட்டிலும் குறுகியவையாக கருதப்படுகின்றன, ஏனென்றால் உறவுநிலை வகைகளின் பெரும் வகைப்பாட்டிற்கு மெய்ப்பொருள் மூல ஆய்வு பயன்படுத்தப்படுகிறது.
கணிதவியல்ரீதியாக ஒரு படிநிலையாக்க வகைபிரித்தல் என்பது வழங்கப்பட்ட ஆப்ஜெக்ட்களுக்கான வகைப்பாட்டின் மர கட்டமைப்பாக இருக்கிறது. இது உள்ளடக்கு படிநிலையாக்கம் என்றும் பெயரிடப்பட்டுள்ளது. இந்த கட்டமைப்பின் மேல்மட்டத்தில் இது எல்லா பொருட்களுக்கும் பயன்படுத்தப்படக்கூடிய ஒரு ஒற்றை வகைபிரிப்பு, வேர்க்கணு ஆகியனவாக இருக்கிறது. வேருக்கு கீழே இருக்கும் கணுக்கள் வகைபிரிக்கப்பட்ட பொருட்களின் மொத்த தொகுப்பின் துணைத்தொகுப்புகளுக்கு பயன்படுத்தக்கூடிய மிகவும் திட்டவட்டமான வகைபிரித்தல்களாக இருக்கின்றன. பகுத்தறிதல் முன்னேற்றம் பொதுவானதிலிருந்து மிகவும் திட்டவட்டமானதற்கு முன்னேறுகிறது. குறிப்பிட்ட வகைபிரித்தல்களில், ஒரு ஒன்றிணைப்பு சொற்பதம் எப்போதுமே பலபடித்தான அர்த்தமுள்ளதாக இருக்கிறது.
இதற்கு முரணாக சட்டப்பூர்வ சொற்களஞ்சியத்தில் ஒரு திறந்தநிலை சூழமைப்பு வகைதொகுப்பாக இருக்கிறது-ஒரு வகைதொகுப்பு குறிப்பிட்ட சூழமைப்பு வகையோடு மட்டுமே உள்ளதாக இருக்கிறது. சட்டப்பூர்வ செயற்கள விஷயங்களில் சட்டப்பூர்வ சொற்பதங்களின் திறந்தநிலை கட்டமைப்பு மாதிரியாக்கப்பட வேண்டும் என்பது கருத்தின் அர்த்தங்களுடைய "மையம்" மற்றும் "குறைநிழல்" எண்ண மாறுபாடுகளைக் குறிப்பிடுகிறது. பகுத்தறிவு நிகழ்முறையானது திட்டவட்டமானதிலிருந்து மிகவும் பொதுவானவற்றிற்கு தொடர்கிறது.
வகைபிரித்தல் மற்றும் மனநிலை வகைப்பிரிப்பு
வயதுவந்தோரின் மனித மனம் சில அமைப்புக்குள்ளான அதனுடைய அறிவை இயல்பாகவே கட்டமைத்துக்கொள்வதாக இருக்கிறது. இந்தக் கண்ணோட்டம் இம்மானுவல் காண்டின் மனித அறிவுத் தோற்றவியலின் அடிப்படையிலானதாக இருக்கிறது. மானுடவியலாளர்கள் வகைபிரித்தல்கள் பொதுவாக உள்ளூர் கலாச்சாரம் மற்றும் சமூக அமைப்புக்களில் இணைந்திருக்கின்றன என்பதோடு பல்வேறு சமூக செயல்பாடுகளையும் மேற்கொள்கின்றன என்கின்றனர். நாட்டுப்புற வகைபிரித்தல்களின் மிகவும் பிரபலமான மற்றும் தாக்கமேற்படுத்துவதாக இருப்பது எமில் டர்கைமின் தி எலிமெண்டரி ஃபார்ம்ஸ் ஆஃப் ரிலீஜியஸ் லைஃப் ஆகும். நாட்டுப்புற வகைதொகுப்பியலின் மிகச்சமீபத்திய உறவு (அனுபவவாத ஆராய்ச்சியின் சில பத்தாண்டுகளுடைய முடிவு) மற்றும் அறிவியல்பூர்வ வகைதொகுப்பியலுக்கான அவற்றின் உறவு குறித்த விவாதம் ஆகியவற்றை ஸ்காட் ஆட்ரனின் காக்னிடிவ் ஃபவுண்டேஷன்ஸ் ஆஃப் நேச்சுரல் ஹிஸ்டரியில் காணலாம்.
உயிரினங்கள் தொடர்பியல் ஆய்வு
இன்று, வழமையான இனம்-சார்ந்த உயிரியல் வகைப்படுத்தலுக்கான மாற்றாக எந்த வகைதொகுப்பை வரம்பிற்குட்படுத்த வேண்டும் என்பதைக் காட்டிலும் பைதோஜெனடிக் மரத்தை (வம்சாவளி மரம்) அனுமானமாக ஏற்றுக்கொள்கின்ற பைலோஜெனடிக் சிஸ்டமேடிக்ஸ் இருக்கிறது. இதனுடைய பிரபலமான வடிவம் கிளாடிஸ்டிக்ஸ் ஆகும்.
கிளாடிஸ்டிக் பகுப்பாய்வின் முடிவுகள் கிளாடோகிராம்களாக வெளிப்படுத்தப்படுகின்றன. வகைதொகுப்பு (அங்கீகரிக்கப்பட்டால்) எப்போதும் கிளேட்களுடன் தொடர்புகொண்டதாக இருக்கும் கிளேடிஸ்டுகளால் ஏற்றுக்கொள்ளப்படுகின்றன, இது கிளாடிஸ்டிக் பகுப்பாய்வால் கண்டுபிடிக்கப்பட்ட அபோமார்பிஸ்களால் ஒன்றிணைக்கப்படுகிறது. சில கிளேடிஸ்டுகள் இனம்-அடிப்படையிலான படிநிலைகளில் மோசமான முறையில் வெளிப்படுத்தப்பட்ட கிளேடுகளைக் கொண்டிருக்கின்றன என்பதோடு இனம்-அடிப்படையிலான சொற்பொருள் களஞ்சியத்தில் ஐசிஇஸட்என், ஐசிபிஎன் ஆகியவற்றின் மாதிரி அடிப்படையில் அமைந்த கிளேடுகளின் முறைப்படியான பெயரிடுதலுக்கான முன்மொழியப்பட்ட ரூல்ஸ்ஒர்ககான பைலோகோடை ஏற்றுக்கொள்கிறது.
எண்சார்ந்த வகைப்பாட்டியல்
எண்சார்ந்த வகைபிரித்தல், எண்சார்ந்த ஃபினடிக்ஸ் அல்லது டாக்ஸிமெட்ரிக்ஸ் முற்றிலும் பல்வேறு உறுப்புக்களின் அளவிடக்கூடிய பண்புகளை வகைப்படுத்தும் எண்சார்ந்த சமன்பாடுகளுக்கு நன்றாகப் பொருந்திப்போகும் கூட்டுப் பகுப்பாய்வு மற்றும் அயல் இணைப்பு ஆகியவற்றை அடிப்படையாகக் கொண்டிருக்கிறது. இது உயிரினங்களுக்கு இடையே உள்ள பரிணாம "இடைவெளியை" அளவிடுவதற்கு காரணமாக அமைகிறது. இந்த முறை பெருமளவிற்கு இன்று கிளாடிஸ்டிக் பகுப்பாய்வினால் மாற்றியமைக்கப்பட்டிருக்கிறது; இது பிளிசியோமார்பிக் பண்புகளால் தவறாக வழிகாட்டப்பட்டதற்கு பொறுப்பாகும்.
அறிவியல்பூர்வமற்ற வகைப்பாட்டியல்
டர்கைம் மற்றும் லெவி-ஸ்ட்ராஸ் போன்றவர்களால் பகுப்பாய்வு செய்யப்பட்ட பிற வகைபிரித்தல்கள் வாழ்க்கை முறைக்கும் பழக்கவழக்கங்களுக்கும் இடையிலுள்ள ஒற்றுமையைக் காட்டிலும் பரிணாம உறவுநிலைகளில் கவனம் செலுத்தும் அறிவியல்பூர்வ வகைபிரித்தல்களில் இருந்து வேறுபடுத்திக் காட்டுவதற்கு சிலபோது நாட்டுப்புறவியல் வகைதொகுப்பியல்கள் என்று அழைக்கப்படுகின்றன. ஒட்டுமொத்த ஒப்புமையில் ஃபினெடிக்ஸ்கள் விவாதிக்கும் அளவிற்கு அதிகம் வலியுறுத்துகின்றன என்றாலும் வடிவ வகைதொகுப்பின் ஒப்புமைகளை அல்லாமல் குலமரபுகளின் பரிணாமகரமான உறவுநிலைகளை மறுஉற்பத்தி செய்யும் முயற்சிக்கும் அளவாக்க பகுப்பாய்வாக இருக்கிறது.
புதிய வகையிலான சமூகப் பகுப்பு என்பதை நாட்டுப்புற வகைபிரித்தலோடு குழப்பிக்கொள்ளக்கூடாது, என்றாலும் இது இரண்டு வார்த்தைகளிலிருந்து உருவாக்கப்பட்ட சொற்சேர்க்கை என்பது தெளிவு. "ஃபாக்ஸனாமி" (பிரென்ச்சில் பாக்ஸ், "தவறு") என்பது அறிவியல்பூர்வ கண்டுபிடிப்புகளுடன் நாட்டுப்புற வகைதொகுப்பியலுக்கு உள்ள உடன்பாடின்மைகளை விமர்சிக்கப் பயன்படுத்தப்படும் நலிவுறு நியோலாஜிஸம் ஆகும். பாராமினாலஜி என்பது நாட்டுப்புற வகைபிரித்தல்களுக்கு ஒப்புமையுடைய வடிவ வகைபிரித்தல்களில் உருவாக்க அறிவியலாக பயன்படுத்தப்படு்ம் வகைதொகுப்பியலாகும்.
"நிறுவன வகைபிரித்தல்" என்ற சொற்பதம் ஒரே நிறுவனத்திற்குள்ளாக மட்டும் மிகவும் வரம்பிற்குட்பட்ட வகைபிரித்தலைக் குறிப்பிடுவதற்கான தொழிலில் பயன்படுத்தப்படுகிறது. மரத்துண்டு அனுப்புகைகளை வகைபிரிப்பதற்காக குறிப்பிட்ட மரம்வெட்டும் நிறுவனத்தினால் மட்டும் மரங்களை "வகை ஏ", "வகை பி", மற்றும் "வகை சி" என்று வகைபிரிக்கும் குறிப்பிட்ட முறை ஒரு உதாரணமாகும்.
ராணுவ வகைப்பாட்டியல்
"ராணுவ வகைப்பாட்டியல்" என்ற சொற்பதம் ஆயுதங்கள், உபகரணங்கள், அமைப்புக்கள், வியூகங்கள் மற்றும் உத்திகளின் செயற்பாடுகளை உடனிணைத்துக்கொண்டதாக இருக்கிறது. ராணுவத்தில் வகைபிரித்தல்களின் பயன்பாடுகள் ஒரு குறிப்பீட்டு கருவி அல்லது பதிவு-வைத்திருத்தல் என்பதன் மதிப்பையும் தாண்டி நீள்வதாக இருக்கிறது —உதாரணத்திற்கு, வகைபிரித்தல்-உருமாதிரி பகுப்பாய்வு அரசியல் செயல்பாட்டில் ராணுவத்தைப் பயன்படுத்துவதன் பகுப்பின் பயன்மிக்க சித்தரிப்பை குறிக்கிறது.
பல்வேறு வகைப்பட்ட ராணுவ நடவடிக்கைகளை விவரிப்பதற்கான சொற்பதங்களின் வகைபிரித்தல் கட்டமைப்பது போல் அல்லாமல் எல்லா ஆக்கக்கூறுகளும் வரையறுக்கப்படுவதன் மூலம் அடிப்படையிலேயே பாதிக்கப்பட்டுவிடுகின்றன. உதாரணத்திற்கு, ஒரு குறிப்பிட்ட ராணுவ நடவடிக்கை வகையில் பங்கேற்கும் உறுப்புக்களின் வேறுபடுத்தல் மற்றும் வகைப்படுத்தல் அடிப்படையிலான ஒரு வகைபிரித்தல் அணுகுமுறை ஒரு நடவடிக்கையின் செயல்பாட்டு நோக்கத்தின் அடிப்படையிலான (அதாவது அமைதிகாத்தல், பேரழிவு மீட்பு, அல்லது எதிர்-தீவிரவாதம்) அணுகுமுறையிலிருந்து முற்றிலும் மாறுபடுகிறது.
பொருளாதார வகைப்பாட்டியல்கள்
வகைப்பாட்டியல்கள் தயாரிப்புகள், நிறுவனங்கள் மற்றும் தொழிற்துறைகள் உள்ளிட்ட பொருளாதார நடவடிக்கையை வகைபிரிப்பதற்கும் தொடர்ந்து பயன்படுத்தப்படுகின்றன.
பரவலாக பயன்படுத்தப்படும் தொழிற்துறை வகைபிரித்தல்கள் சர்வதேச தரநிலை தொழிற்துறை வகைப்படுத்தல் (ஐஎஸ்ஐசி); அமெரிக்க தரநிலை தொழில்துறை வகைப்படுத்தல் (எஸ்ஐசி), வட அமெரிக்க தொழில்துறை வகைப்படுத்தல் அமைப்பு (என்ஏஐசிஎஸ்) போன்ற தேசிய மற்றும் பிரதேச வகைபிரித்தல்கள், ஐரோப்பிய சமூகங்களிலான பொருளாதார நடவடிக்கைகளின் புள்ளிவிவர வகைப்படுத்தல் (என்ஏசிஇ), பொருளாதார நடவடிக்கைகளின் பிரிட்டன் தரநிலை தொழில்துறை வகைப்படுத்தல், ரஷ்ய பொருளாதார நடவடிக்கைகள் வகைப்படுத்தல் அமைப்பு (ஓகேவிஇடி); மற்றும் தொழில்துறை வகைப்படுத்தல் அளவீடு மற்றும் உலகளாவிய தொழில்துறை வகைப்படுத்தல் தரநிலை ஆகியவற்றை உள்ளிட்டிருக்கிறது. சர்வதேச மற்றும் தேசிய வகைபிரித்தல்கள் அதிகாரப்பூர்வ புள்ளிவிவர நிறுவனங்களால் பயன்படுத்திக்கொள்ளப்படுகின்றன. உரிமைதாரர் வகைபிரித்தல்கள் நிதிவகை சேவைகள் துறையிலிருந்து கூட்டு முதலீட்டுத் திட்டம் மற்றும் பங்குச் சந்தை குறிப்பான்கள் வரையிலும் பயன்படுத்தப்படுகின்றன.
பாதுகாப்பு வகைப்பாட்டியல்கள்
வகைப்பாட்டியல்களின் உருவாக்கம் பாதுகாப்பு அறிவியலில் மிகவும் முக்கியமானதாக இருக்கிறது. உதாரணத்திற்கு மனித தவறு மற்றும் விபத்து காரணங்களை வகைப்பிரித்து பகுப்பாய்வு செய்ய பல்வேறு வகைபிரித்தல்கள் இருக்கின்றன. இவற்றிற்கான உதாரணங்களாக ரீசனின் ஸ்விஸ் சீஸ் மாதிரி அடிப்படையில் அமைந்த மனித காரணிகள் பகுப்பாய்வு மற்றும் வகைப்படுத்தல் அமைப்பு, கிரீம் (அறிதல் நம்பகத்தன்மை பிழை பகுப்பாய்வு முறை), மற்றும் பிரிட்டன் ரயில்வே துறையில் சிஐஆர்ஏஎஸ்ஸால் (கான்ஃபிடென்ஷியல் இன்சிடெண்ட் ரெயில்வே அனாலிசிஸ் சிஸ்டம்) பயன்படுத்தப்படும் வகைபிரித்தல், மற்றும் சில ஆகியவையாகும்.
பார்வைக் குறிப்புகள்
9780521438711
வெளிப்புற இணைப்புகள்
பகுப்பு:கூகுள் தமிழாக்கம்-கணிதவியல்
தாயின் மணிக்கொடி
தாயின் மணிக்கொடி (Thaayin Manikodi) என்பது 1998 ஆண்டு வெளியான இந்திய தமிழ் அதிரடி நாடகத் திரைப்படமாகும். அர்ஜுன் எழுதி இயக்கிய இப்படத்தில் அவர் முக்கிய கதாபாத்திரத்தில் நடித்தார். இதில் அவருடன் தபூ, நிவேதிதா ஜெயின் உள்ளிட்டோர் நடித்தனர். இந்த படம் ஒரு பயங்கரவாதியின் திட்டங்களை முறியடிக்கும் ஒரு நேர்மையான காவல் அதிகாரியின் கதையை விவரிக்கிறது. இப்படத்திற்கு வித்தியாசாகர் இசையமைத்தார். இந்த திரைப்படத்தின் தயாரிப்புப் பணிகள் 1997 ஆம் ஆண்டின் பிற்பகுதியில் தொடங்கியது. படம் 1998 ஆகத்து 29 இல் வெளியானது.
தயாரிப்பு
இந்த படம் முதன்முதலில் 1996 சனவரியில் அறிவிக்கப்பட்டது. இயக்குநரும் முன்னணி நடிகருமான அர்ஜுன் துவக்கத்தில் விஜயசாந்தியை ஒரு முக்கிய பாத்திரத்தில் நடிக்கவைக்க எண்ணினார். இருப்பினும், படத்தின் தயாரிப்பாளர் சுதாகர் ராஜுவுடன் கருத்து வேறுபாடுகள் ஏற்பட்டதால் விஜயசாந்தி பின்னர் இந்த படத்திலிருந்து விலகினார். இந்த படத்தின் தயாரிப்புப் பணிகள் 1996 அக்டோபரில் தொடங்கி முடிக்க ஒரு வருடம் ஆனது. இந்தி நடிகை தபூ மற்றும் வடிவழகி நிவேதிதா ஜெயின் ஆகியோர் முக்கிய கதாபாத்திரங்களில் நடித்து, அதன்வழியாக தமிழ் படங்களில் அறிமுகமாயினர். அர்ஜுனின் முந்தைய படமான ஜெய் ஹிந்த் (1994) படத்தில் பிரபலமான பாடலின் வரியே இந்தப் படத்திற்கு பெயராக வைக்கப்பட்டது. இதுவும் அதே போன்று தேசபக்தியை கருப்பொருளாகக் கொண்ட படமாகும்.
இப்படமானது ஆங்காங் மற்றும் சுவிட்சர்லாந்தில் படமாக்கபட்டன. மேலும் ஆந்திராவின் மதனப்பள்ளியில் காட்சிகள் படமாக்கப்பட்டன. கலை இயக்குனர் தோட்டா தரணி படத்திற்கான கட்டமைப்புகளை உருவாக்கியுள்ளார். 1997 இல் நடந்த பெப்சி வேலைநிறுத்தத்தின் விளைவாக தயாரிப்புப் பணிகள் தாமதமாயின.
இசை
இப்படத்திற்கு வித்தியாசாகர் இசையமைத்த 6 பாடல்கள் இடம்பெற்றன.
வெளியீடு
படம் துவக்கத்தில் 1997 நவம்பர் தீபாவளி விடுமுறையில் வெளியிட திட்டமிடப்பட்டது. ஆனால் பின்னர் பல மாதங்கள் தாமதமானது. இந்த படம் பின்னர் ஆகஸ்ட் 1998 இல் வெளியிடப்பட்டது. படத்தின் துவக்கத்தில் படத்தின் முன்னணி நடிகை நிவேதிதா ஜெயினுக்கு அஞ்சலி வாசகங்கள் இடம்பெற்றன. அவர் படம் வெளியாவதற்கு முன்பே இறந்துவிட்டார். இந்த படம் வணிக ரீதியாக நல்ல வரவேற்பைப் பெற்றது.
குறிப்புகள்
பகுப்பு:அர்ஜூன் நடித்த தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:1998 தமிழ்த் திரைப்படங்கள் பகுப்பு:வித்தியாசாகர் இசையமைத்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:சௌகார் ஜானகி நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள்
தாமிர(I) பாசுபைடு
தாமிர(I) பாசுபைடு (copper(I) phosphide) என்பது Cu3P என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தாமிர பாசுபைடு, குப்ரசு பாசுபைடு, குப்ரோ பாசுபரசு, பாசுபர் தாமிரம் என்ற பெயர்களாலும் இச்சேர்மத்தை அழைக்கின்றனர். தாமிரம் மற்றும் பாசுபரசு தனிமங்கள் சேர்ந்து இச்சேர்மம் உருவாகிறது. தாமிரத்தின் பாசுபைடு உப்பு தாமிரம்(I) பாசுபைடு என வகைப்படுத்தப்படுகிறது. மஞ்சள் கலந்த சாம்பல் நிறத்தில் எளிதில் நொறுங்கக் கூடிய படிகக் கட்டமைப்பை இச்சேர்மம் பெற்றுள்ளது. தண்ணீருடன் தாமிரம்(I) பாசுபைடு வினைபுரிவதில்லை. பாசுபர் வெண்கலம் என்ற பெயரில் தாமிரம்(I) பாசுபைடு தாமிர கலப்புலோகங்களில் மிகவும் பயனுள்ளதாக உள்ளது. தாமிரத்தின் மிகச்சிறந்த ஓர் ஆக்சிசனகற்றியாக இது செயல்படுகிறது.
எதிர் அனல் உலை அல்லது ஓர் மூசை உலையில் தாமிரம்(I) பாசுபைடு உற்பத்தி செய்யப்படுகிறது. உதாரணமாக சிகப்பு பாசுபரசுடன் தாமிரம் மிகுதி பொருள் ஒன்றுடன் சேர்த்து மேற்கண்ட உலையில் இட்டு இது தயாரிக்கப்படுகிறது. குப்ரிக் ஐப்போபாசுப்பைட்டை கதிர்வீச்சுக்கு உட்படுத்தியும் ஒளிவேதியியல் முறையில் இதைத் தயாரிக்கலாம். புறஊதா கதிரைப் பயன்படுத்தி கதிர்வீச்சுக்கு உட்படுத்தும்போது தாமிர பாசுபைடு ஒளிர்வை வெளிப்படுத்துகிறது.
மேற்கோள்கள்
பகுப்பு:செப்பு சேர்மங்கள் பகுப்பு:பாசுபைடுகள் பகுப்பு:ஆக்சிசன் நீக்கிகள்
பல்தேவ் சிங்
பல்தேவ் சிங் (Baldev Singh) (1902 சூலை 11 - 1961 சூன் 29 ) இவர் ஓர் இந்திய சீக்கிய அரசியல் தலைவராக இருந்தார். மேலும் இவர் ஓர் இந்திய சுதந்திர இயக்கத் தலைவராகவும், இந்தியாவின் முதல் பாதுகாப்பு அமைச்சராகவும் இருந்தார். இந்தியாவின் சுதந்திரத்திற்கு காரணமான பேச்சுவார்த்தைகளின் செயல்முறைகளிலும், 1947 இல் இந்தியப் பிரிவினையிலும் இவர் பஞ்சாபி சீக்கிய சமூகத்தை பிரதிநிதித்துவப்படுத்தினார்.
சுதந்திரத்திற்குப் பிறகு, பல்தேவ் சிங் முதல் பாதுகாப்பு அமைச்சராக தேர்வு செய்யப்பட்டதன் மூலம் உலகின் "முதல் சீக்கிய பாதுகாப்பு மந்திரி" ஆனார். மேலும் இந்தியாவுக்கும் பாக்கித்தானுக்கும் இடையிலான முதல் காஷ்மீர் போரின் போது இந்த பதவியில் பணியாற்றினார். "சர்தார்" என்ற தலைப்பில் இவர் அடிக்கடி குறிப்பிடப்படுகிறார். இது பஞ்சாபி மற்றும் இந்தி மொழிகளில் தலைவர் என்று பொருள்.
ஆரம்பகால வாழ்க்கை மற்றும் அரசியல் வாழ்க்கை
1937இல் இந்திய அரசு சட்டம் 1935 இன் கீழ் பஞ்சாப் மாகாண சட்டமன்றத்தில் நடந்த தேர்தலில் பல்தேவ் சிங் வெற்றி பெற்றார். பாந்திக் கட்சியின் வேட்பாளராக. இவர் சீக்கிய அரசியல் மற்றும் மதத் தலைவராக இருந்தா மாஸ்டர் தாரா சிங் மற்றும் சிரோமணி அகாலிதளத்துடன் நெருக்கமாக தொடர்பு கொண்டிருந்தார்.
கிரிப்சு குழுவும் இரண்டாம் உலகப் போரும்
இந்தியர்களுக்கு ஒருவித சுயராஜ்யத்தை வழங்குவதற்காக கிரிப்சு குழு 1942 இல் இந்தியா வந்தபோது, நடந்த பேச்சுவார்த்தையில் சீக்கிய சமூகத்தை பிரதிநிதித்துவப்படுத்த பல்தேவ் சிங் தேர்வு செய்யப்பட்டார். இதில் முக்கிய இந்திய அரசியல் கட்சிகளான இந்திய தேசிய காங்கிரசு மற்றும் முஸ்லீம் லீக் கட்சியும் அடங்கும். ஆனால் எந்தவொரு முன்னேற்றத்தையும் இக்குழு செய்யத் தவறிவிட்டது.
காங்கிரசு கட்சி வெள்ளையனே வெளியேறு இயக்கத்தை ஆரம்பித்தாலும், பல்தேவ் சிங் மற்றும் பிற சீக்கிய தலைவர்கள் அதை ஆதரிக்கவில்லை. பஞ்சாபில் ஒரு அரசாங்கத்தை அமைப்பதற்கான ஒன்றிய முஸ்லீம் லீக்கின் தலைவரான சர் சிக்கந்தர் அயத் கானுடன் சிங் பேச்சுவார்த்தை நடத்தினார். மேலும் 1942 கோடையில் சிறுது காலத்திற்கு மாகாண மேம்பாட்டு அமைச்சரானார்.
அமைச்சரவை குழு மற்றும் அரசு
இந்திய அரசியல் சுதந்திரத்திற்கான திட்டங்களை விவாதிக்க வந்த அமைச்சரவை குழுத் திட்டத்திற்கு சீக்கிய கண்ணோட்டத்தை பிரதிநிதித்துவப்படுத்த பல்தேவ் சிங் மீண்டும் தேர்ந்தெடுக்கப்பட்டார். மத சிறுபான்மையினரின் உரிமைகளுக்கு சிறப்பு பாதுகாப்புடன் இந்தியா ஒரு ஐக்கிய நாடாக இருக்க வேண்டும் என்ற சீக்கிய கருத்தை மீண்டும் வலியுறுத்தினார். பிரிவினை தவிர்க்க முடியாததாக மாற வேண்டும் என்றால், பஞ்சாபின் பிளவு சீக்கியர்களுக்கு முஸ்லீம் ஆதிக்கத்திலிருந்து பிராந்திய பாதுகாப்பை வழங்கும் வகையில் நடக்க வேண்டும் என்றும் சிங் வலியுறுத்தினார்.
பல்தேவ் சிங் மற்றும் பிற சீக்கியர்கள் ஆரம்பத்தில் குழுவின் மே 16 திட்டத்தை செயல்படுத்துவதை எதிர்த்த போதிலும், அது சீக்கிய சமூகத்திற்கு எந்தவிதமான பாதுகாப்பையும் வழங்கவில்லை என்ற அடிப்படையில், காங்கிரசு தலைவர்கள் ஜவகர்லால் நேரு மற்றும் வல்லபாய் படேல் ஆகியோருடன் சீக்கிய உறுப்பினராக பல்தேவ் சிங் புதிய ஆளுநரின் நிர்வாகக் குழுவில் சேர்ந்தார். . பின்னர் சிங் பாதுகாப்பு உறுப்பினரானார். இந்த பதவியை இந்திய ராணுவத் தலைவராக பிரிட்டிசு இராணுவத் தளபதி வைத்திருந்தார். இருப்பினும், 1947 ஆம் ஆண்டின் தொடக்கத்தில், காங்கிரசு கட்சிக்கும் முஸ்லீம் லீக்கிற்கும் இடையிலான மோதல் காரணமாக இடைக்கால அரசாங்கம் செயல்படாது என்பது தெளிவாகத் தெரிந்தது.
பாதுகாப்பு அமைச்சராக
thumb| பல்தேவ் சிங் [[சக்ரவர்த்தி இராசகோபாலாச்சாரி மற்றும் தலைவர்களுடன் ]] 1947 ஆகத்து 15, அன்று, இந்தியா ஒரு சுதந்திர தேசமானவுடன், இந்தியாவின் முதல் பிரதம மந்திரி ஜவகர்லால் நேருவின் கீழ் பல்தேவ் சிங் இந்தியாவின் முதல் பாதுகாப்பு அமைச்சராக ஆனார். சிங் இந்திய அரசியலமைப்பு சபை உறுப்பினராகவும் இருந்தார்.
புதிதாக உருவாக்கப்பட்ட பாக்கித்தானை விட்டு வெளியேறிய 10 மில்லியனுக்கும் அதிகமான இந்துக்கள் மற்றும் சீக்கியர்களுக்கு பாதுகாப்பு, நிவாரணம் மற்றும் அடைக்கலம் வழங்குவதற்கான இந்திய இராணுவத்தின் முயற்சிகளுக்கு தலைமை தாங்குவதற்கு உள்துறை அமைச்சர் வல்லபாய் படேலுடன் சேர்ந்து சிங் பொறுப்பேற்றார்.
பாதுகாப்பு மந்திரி சிங் காஷ்மீரில் போருக்கான ஏற்பாடுகள் மற்றும் திட்டங்களுக்கு தலைமை தாங்கினார். சில இராணுவ அதிகாரிகள் பழங்குடியினருடன் இணந்துகொண்டு காஷ்மீரை பாக்கித்தானுடன் இணைப்பதை நோக்கமாகக் கொண்டு இந்திய எல்லைக்குள் நுழைந்தனர். ஏறக்குறைய இரண்டு ஆண்டுகளில், இந்திய இராணுவம் போராளிகள் மற்றும் பாக்கித்தான் இராணுவத்துடன் உலகின் மிக உயரமான இடத்தில் போரிட்டது. சிறிநகர் மற்றும் பாரமுல்லா கணவாய்க்கு அப்பால் அவர்களை பின்னுக்குத் தள்ளுவதில் இராணுவம் வெற்றி பெற்றது. ஆனால் ஐக்கிய நாடுகள் சபையின் மேற்பார்வையின் கீழ் போர்நிறுத்தத்தை நேரு அறிவித்தார். இப்பகுதியில் கணிசமான பகுதி இப்போது பாக்கித்தான் இராணுவத்தின் கட்டுப்பாட்டில் உள்ளது. மேலும் காஷ்மீர் பிரச்சினை பிறந்தது.
1948 செப்டம்பரில், உள்துறை மந்திரி வல்லபாய் படேலின் அறிவுறுத்தலின் பேரில், பல்தேவ் சிங் மற்றும் இவரது தளபதிகள் போலோ நடவடிக்கைக்கான திட்டங்களைத் தயாரித்தனர். இது ஒரு வார கால நடவடிக்கையாகும். இது ஐதராபாத் சுதேச மாநிலத்தை இந்திய ஒன்றியத்தில் இணைத்தது. காஷ்மீர் மோதலை நிர்வகிப்பது மற்றும் இந்தியாவின் அரசியல் ஒருங்கிணைப்பு பிரச்சினைகள் குறித்து சிங் படேலுக்கு நெருங்கிய ஆலோசகராக இருந்தார்.
பின்னர், "பல்தேவ் சிங்கின் அரசியல் ஒருமைப்பாடு குறித்த நேரு நம்பிக்கையை இழந்ததால்." பல்தேவ் சிங் பாதுகாப்பு மந்திரி பதவியில் இருந்து நீக்கப்பட்டார்.